CELEX: 62010CA0344
Language: lv
Date: 2011-10-20 00:00:00
Title: Apvienotās lietas C-344/10 P un C-345/10 P: Tiesas (trešā palāta) 2011. gada 20. oktobra spriedums — Freixenet, SA/Iekšējā tirgus saskaņošanas birojs (preču zīmes, paraugi un modeļi) (Apelācijas — Kopienas preču zīmju, kurās atainota balta slīpēta stikla pudele, kā arī melna slīpēta matēta stikla pudele, reģistrācijas pieteikumi — Reģistrācijas atteikums — Atšķirtspējas neesamība)

10.12.2011   
            
            
               LV
            
            
               Eiropas Savienības Oficiālais Vēstnesis
            
            
               C 362/9
            
         Tiesas (trešā palāta) 2011. gada 20. oktobra spriedums — Freixenet, SA/Iekšējā tirgus saskaņošanas birojs (preču zīmes, paraugi un modeļi)
   (Apvienotās lietas C-344/10 P un C-345/10 P) (1)
   
   (Apelācijas - Kopienas preču zīmju, kurās atainota balta slīpēta stikla pudele, kā arī melna slīpēta matēta stikla pudele, reģistrācijas pieteikumi - Reģistrācijas atteikums - Atšķirtspējas neesamība)
   2011/C 362/13
   Tiesvedības valoda — franču
   
      Lietas dalībnieki
   
   
      Apelācijas sūdzības iesniedzēja: Freixenet, SA (pārstāvji — F. de Visscher, E. Cornu un D. Moreau, advokāti)
   
      Otrs lietas dalībnieks: Iekšējā tirgus saskaņošanas birojs (preču zīmes, paraugi un modeļi) (pārstāvis — A. Folliard-Monguiral)
   
      Priekšmets
   
   Apelācijas sūdzība par Vispārējās tiesas (trešā palāta) 2010. gada 27. aprīļa spriedumu lietā T-109/08 Freixenet/ITSB, ar kuru šī tiesa noraidīja apelācijas sūdzības iesniedzējas celto prasību par ITSB Apelāciju pirmās padomes 2007. gada 30. oktobra lēmumu lietā R 97/2001-1 attiecībā uz apzīmējuma, kas attēlo baltu slīpēta matēta stikla pudeli, kā Kopienas preču zīmes reģistrācijas pieteikumu — Padomes 1993. gada 20. decembra Regulas (EK) Nr. 40/94 par Kopienas preču zīmi (OV 1994, L 11, 1. lpp.) 7. panta (1. punkta b) apakšpunkta), 73. un 38. panta (3. punkta) (tagad — Padomes 2009. gada 26. februāra Regulas (EK) Nr. 207/2009 par Kopienas preču zīmi (OV L 78, 1. lpp.) 7. pants (1. punkta b) apakšpunkts), 75. un 37. pants (3. punkts)) pārkāpums — Tiesību uz aizstāvību un taisnīgu tiesu pārkāpums — Reģistrācijas atteikums — Atšķirtspējas neesamība
   
      Rezolutīvā daļa:
   
   
               1)
            
            
               atcelt Eiropas Savienības Vispārējās tiesas 2010. gada 27. aprīļa spriedumus lietā T-109/08 Freixenet/ITSB (Balta slīpēta stikla pudele) un lietā T-110/08 Freixenet/ITSB (Melna slīpēta matēta stikla pudele);
            
         
               2)
            
            
               atcelt Iekšējā tirgus saskaņošanas biroja (preču zīmes, paraugi un modeļi) (ITSB) Apelāciju pirmās padomes 2007. gada 30. oktobra lēmumu (lieta R 97/2001-1) un 2007. gada 20. novembra lēmumu (lieta R 104/2001-1);
            
         
               3)
            
            
               Iekšējā tirgus saskaņošanas birojs (preču zīmes, paraugi un modeļi) (ITSB) atlīdzina tiesāšanās izdevumus gan tiesvedībā pirmajā instancē, gan apelācijas instancē.
            
         
      (1)  OV C 274, 9.10.2010